Rasmus Abildgaard Leganger

Rasmus Abildgaard Leganger (født 20. desember 1776 i Eigersund, 
død 12. april 1841 i Fredrikshald) var en norsk trelasthandler i Fredrikshald. Han var stortingsrepresentant i én periode.

Leganger var sønn av en skipper og handelsmann i Eigersund, og bror av  Henrik Leganger.
miniatyr|venstre|Storgata 7 i Halden
På slutten av 1790-tallet slo Leganger seg ned i Fredrikshald, der han siden drev sagbruk og handel med trelast. I 1833 representerte han Fredrikshald på Stortinget. Han var medlem av Lagtinget, av tollkomiteen og av komiteen om kjøpstadskatten.

Leganger var gift med Elise Catharine Stang, datter av Thomas Stang og Anna Sylvia Leganger. De var foreldre til Georg Leganger.

I Fredrikshald fikk Leganger oppført boligen som går under betegnelsen Wielgården etter senere eier Andreas Melchior Glückstad Wiel og ligger i  Storgata 7. Den er senere endret flere ganger og har hatt forskjellige eiere.Saugbrugsforeningen hadde kontor her fra 1923.

 Referanser 

 Kilder 


 Eksterne lenker 


Kategori:Norske trelasthandlere
Kategori:Stortingsrepresentanter 1833–1835
Kategori:Stortingsrepresentanter for Fredrikshald
Kategori:Personer fra Eigersund kommune
Kategori:Personer fra Halden kommune